2020 yildan umumta’lim maktablari va maktabgacha ta’lim muassasalarining ish haqi xarajatlari respublika budjetidan moliyalashtiriladi. Bu haqda Moliya vaziri o‘rinbosari Ahadbek Haydarov ma’lum qildi. «Bundan ko‘zlangan asosiy maqsad – ish haqi xarajatlarini o‘z vaqtida moliyalashtirish. Joriy yilda ayrim viloyatlarimiz juda qiynalib qoldi. Chunki soliq oylik ish haqini 20-sanagacha yopishimiz kerak, ko‘p soliqlar oy oxirida tushadi. Shuning uchun hamma viloyatlarda bir xil sharoitni yaratish maqsadida shu taklif kiritilyapti», - deya Moliya vaziri o‘rinbosarining so‘zlarini keltirmoqda Kun.uz muxbiri.